als_Latn bos_Latn ron_Latn
Aldo dhe Elvira Manaj, jane nje cift te rinjsh nga Lushnja qe ne vitin 2000 lene qytetin e tyre per t’u zhvendosur ne Itali. Ne kerkim te nje jetese me te mire dhe per t’i siguruar te ardhmen femijeve te tyre te vegjel: vajzes 7 vjecare dhe djalit vetem 3 vjec. Sot djali i ciftit Manaj, qe quhet Rei, eshte 18 vjec, 184 cm i gjate dhe luan futboll me skuadren e Cremonese-s. Mban numrin “9” ne shpine dhe eshte lojtari kryesor i ekipit, ne te cilin dikur aktivizohej njefare Gianluca Vialli, futbollist qe me vone do te fitonte tituj dhe nje Lige Kampionesh me Juventus. Pikerisht interesimi i bardhezinjve nga Torino per sulmuesin e kombetares U-19, ka bere qe “Rei Manaj” te jete togfjaleshi me i kerkuar ne tastierat shqiptare ne muajin e fundit. Ne sot Rein e ndoqem nga afer ne ndeshjen me te mire te sezonit per te. Sulmuesi lushnjar u shpall “njeriu i ndeshjes” ne perballjen Cremonese 3-2 Feralpi Salò. Protagonist me nje pasim ne golin e pare, autor i golit te dyte dhe fitues i goditjes se denimit ne te tretin. Ne tribune per ta ndjekur nje “delegacion” prej 10 vetash: i ati, e ema, gjyshja, tezja, dy kusherinj dhe agjenti i Manaj, Alberto Fontana, me familjen e tij. Feste italo-shqiptare.
NDESHJA Trajneri Marco Giampaolo e hedh Manajn ne fushe qe nga fillimi. Kalojne vetem 3 minuta loje dhe sulmuesi 18 vjecar, driblon nje kundershtar, pason topin ne hyrje te zones dhe ne rremuje e siper perfiton Alessandro Marchi, duke realizuar golin e pare per Cremonese-n. Pjesa e pare mbyllet me kete rezultat. Ne te dyten Manaj thellon rezultatin ne 2-0, kur pas nje krosimi nga e majta, me koke e dergon topin ne rrjete. Eshte minuta e 62’ dhe duket sikur skuadra vendase vulos fitoren. Nuk ndodh keshtu. Feralpi Salò arrin te realizoje dy here duke barazuar shifrat ne 2-2. Per te arritur te goli i trete dhe ai i fitores, ne “kateder” ngjitet serish Rei Manaj. Merr topin 30 metra larg portes, kalon dy kundershtare dhe i treti e rrezon ne limitet e zones se rreptesise. Mungon vetem 1 minute nga perfundimi i kohes se rregullt. Goditjen e lire e merr persiper Abderrazzak Jadid, i cili me nje kryeveper shenon golin e fitores. Feste ne tribuna dhe brohorimat me te medha jane per Rei Manaj. Ky i fundit i dhuron fanellen tifozeve te skuadres se tij, rit qe perseritet pas cdo fitoreje te Cremonese-s. Per t’u vecuar edhe ndeshkimi me karton te verdhe per talentin shqiptar ne minuten e 77’, kur ndalon topin me dore. “Ka karakter shqiptari”, komenti i te atit.
KARRIERA Familja Manaj qe prej vitit 2004 jeton ne Codogno, qyteze qe ndodhet 28 kilometra larg nga Cremona. Hapat e pare ne futboll Rei i hedh te Piacenza, per te kaluar me pas te Cremonese. Deri ne janarin e kaluar Manaj ishte pjese e skuadres se serise A, Sampdoria, qe ne janar e riktheu te Cremonese, ne Lega Pro (liga e trete italiane). Kohet e fundit jane perfolur emra te shumte klubesh qe interesohen per sherbimet e sulmuesit te lindur ne Lushnje. Mes tyre edhe Juventus. Kontrata qe e lidh me Cremonese-n skadon ne vitin 2017. Me paraqitjet e fundit vlera e Manaj sa vjen e rritet. Duke patur ne shtepi nje “gur te cmuar”, Cremonese, qe nga janari ka ndryshuar edhe modulin taktik, duke e vendosur Rein ne qender te sulmit, pozicionin e tij te preferuar. Privilegj i vecante per Rei Manaj, duke qene lojtari me moshen me te vogel ne organiken e Cremonese-s. 18 vjec prej vetem 2 javesh, Reit i takon te luaje me kombetaren shqiptare U-19, por mesohet se shume shpejt mund te kaloje nen urdherat e Skender Geges ne ate U-21. Rei eshte tifoz me Inter ne serine A dhe me Lushnjen ne kampionatin shqiptar.
Menaxheri e konfirmon: “Kerkohet nga Genoa, Palermo dhe Atletico Madrid”
Pas prinderve, njeriu qe kujdeset me teper per Rei Manaj, eshte agjenti i tij, Alberto “Jimmy” Fontana, ish-portier i Torinos dhe Novares ne serine A. I terhequr nga futbolli i luajtur ne vitin 2012, Fontana kualifikohet si agjent lojtaresh. Kliente te tij edhe Saimir Ujkani e Agon Mehmeti. Gjate bisedes me te, nuk munguan edhe batutat ne gjuhen shqipe. I pranishem sot ne stadium bashke me familjen e tij, ish-portieri tregon disa detaje ne lidhje me te ardhmen e sulmuesit shqiptar. “Me Juven kemi biseduar. Veshtiresite jane, pasi bardhezinjte ne skuader kane 5 sulmues. Shto ketu edhe Simone Zaza-n e Domenico Berardi-n, ne huazim te Sassuolo. Nuk duam te nxitohemi”, tregon menaxheri persa i perket interesimit te Juventus. Me konkrete mesa duket jane ofertat e dy skuadrave te tjera ne serine A. “Sampdoria e humbi mundesine per te afruar Rein me nje shifer te ulet. Tani eshte skuadra tjeter e qytetit, Genoa, qe eshte ne kontakte me ne. Edhe pse klubi qe po kembengul me teper per sherbimet e Reit eshte Palermo”. Rei Manaj, po jeton endrren e tij e po ben krenare prinderit, ciftin e ri qe la Lushnjen per nje jete me te mire ne emigrim. Nese vazhdon me paraqitje si e sotmja, kalimi ne nje skuader te madhe eshte vetem ceshtje kohe. “Nga klubet europiane na ka kontaktuar Atletico Madrid”, thote pa te keq Fontana. E zevendesoi me embelsiren: Atletico per ne fund…
Nga Cremona, ANDI KASMI
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn